Nahzeem Olúfẹ́mi Mímìkò tí wọ́n bí ní ọjọ́ Kíní oṣù Karùn ún ọdún 1960, jẹ́ onímọ̀ nípa ètò ẹ̀kọ́ àti alákòóso àgbà tẹ́lẹ̀ rí ilé-ẹ̀kọ́ Yunifásítì Adékúnlé Ajáṣin, tí ó jẹ́ ilé-ẹ̀kọ́ ti Ìpínlẹ̀ Òndó ní orílẹ̀-èdè Nàìjíríà. Ilé-ẹ̀kọ́ àgbà tí àjọ tí United State Transparency International Standard (USTIS) sọ wípé ó wà lára àwọn ilé-ẹ̀kọ́ tó peregedé jùlọ ní ọdún 2014, lásìkò ìṣàkóso Fẹmi Mímìkò. Olúfẹ́mi Mímìkò nìkan ni ó jẹ́ alákòóso àgbà ilé-ẹ̀kọ́ Fásitì tí wọ́n yàn lọ síbi ìjíròrò àpapọ̀ orílẹ̀-èdè Nàìjíríà tí ó wáyé lásìkò ìṣàkòso Ààrẹ Goodluck Ebele Jonathan ní ọdún 2014. Ó gbs ipò àṣẹ alákòóso àgbà ilé-ẹ̀kọ́ Adékúnlé Ajáṣin ní oṣù Kíní ọdún 2010. Ó jẹ́ ọ̀kan lára ọmọ ẹgbẹ́ àjọ African and African-American Studies Associate, at Harvard University, Cambridge, MA, USA.